André Gali

André Gali (født 15. juli 1976 i Arendal) er en norsk kunstviter.  

Han virker som kunstblogger, kommunikasjonssjef hos OsloBIENNALEN, styremedlem i Contemporary Art Stavanger, leder for kritisk teori og publikasjoner ved Norwegian Crafts, Senior Advisor ved Kunstforum Consulting og formidlingskoordinator ved Astrup Fearnley Museet. Gali er også grunnlegger, styremedlem og medeier av magasinet KUNSTforum.

Utdannelse 
Han har en mastergrad i teatervitenskap og et grunnfag i kristendom fra Universitetet i Oslo.

Liv og virke 
Han har virket som redaktør, kunstkritiker med et visst fokus på relasjonell estetikk, journalist, kurator, foreleser og fotograf siden 2005.  

Gali skrev sine første kunstanmeldelser i Kunstkritikk.no og var temaredaktør i de tidligste utgavene av studenttidskriftet Argument. I perioden 2007–2008 var han medlem av redaksjonrådet og skrev faste saker i Kunstmagasinet, der Tore Næss var redaktør. Da Kunstmagasinet gikk inn vinteren 2008, gikk Næss og Gali sammen med Nicolai Strøm-Olsen og etablerte Kunstforum. Kunstforum publiserte både regelmessige nettartikler og tre til fire utgaver i året. Gali var redaktør i Kunstforum i perioden 2009-2015. I Kunstforum intervjuet han kunstnere og kuratorer som Hito Steyerl, Maria Lind, Vilde von Krogh, Lene Berg, Daniel Birnbaum, Camille Norment, Shirin Neshat, Håvard Homstvedt, Marianne Heier, Sophie Calle, Nicolas Bourriaud og Hans Ulrich Obrist. I 2019 var Gali medredaktør for to utgaver; Kunstforum 2/ 2019 om kunst og litteratur redigerte Gali sammen med kritiker, forfatter, musiker og kurator Bjørn Hatterud, og Kunstforum 3/ 2019 som markerte tidsskriftets tiårsjubiluem, sammen med kurator, kritiker og redaktør Monica Holmen.  

I 2010 ble Gali også redaktør for nettsiden Norwegiancrafts.no for å skrive og redigere tekster på engelsk om norsk kunsthåndverk. Nettsiden ble frem tli 2012 publisert av Norske Kunsthåndverkere. Da Norwegian Crafts ble etablert som en egen organisasjon ble nettsiden utvidet og inkluderte informasjon om organisasjonen i tillegg til de publiserte artiklene. Her har Gali skrevet en rekke essays og intervjuer, blant annet med kunstnere som Elisabeth von Krogh, Ellen Grieg, Millie Behrens, Kiyoshi Yamamoto, Andreas Engesvik, Torbjørn Kvasbø og Heidi Bjørgan. 

Ved siden av å drive nettsiden, initierte Gali publikajsonsserien Documents on Contemporary Crafts. I perioden 2013-2018 ble det utgitt fem bøker i serien; Museum for Skills (2013), Materiality Matters (2014), Crafting Exhibitions (2015), On Collecting (2017) og Material Perceptions (2018). Bidragstyterne var norske og internajsonale fagpersoner som Jorunn Veiteberg, Glenn Adamson, Knut Astrup Bull, Liesbeth den Besten, Jessica Hemmings, Trude Schjelderup Iversen, Hilde Methi, Petter Snare, Marianne Zamecznik, Maria Lind og Per Gunnar Eeg-Tverbakk. Fra og med Crafting Exhibitions ble serien gitt ut i samarbeid med det tyske forlaget Arnoldsche Art Publishers. I 2019 ble alle bøkene gitt ut på ny i form av en samleboks. Boksen ble lansert på Musem Angewandte Kunst i Frankfurt under bokmessen der mens Norge var hovedland. I regi av Norwegian Crafts har Gali også vært prosjektleder og bidragsyter til en rekke seminarer i inn- og utland, ofte knyttet til bokserien.  

Gali har skrevet artikler og kritikker for blant annet Klassekampen, Billedkunst, Fett, Spesial Nord, Kunsthåndverk, Art Agenda og Art Jewelry Forum. Han har skrevet katalogessays og intervjuer for en rekke publikasjoner, som Ellen Grieg (Grieg Wyller Forlag, 2019), Tone Vigeland: Jewellery – Objects – Sculpture (Arnoldsche Art Publishers, 2017), Cosmic Debris: Meteorites and Jewellery Objects by Reinhold Ziegler (Arnoldsche Art Publsihers, 2014), Aftermatth of Art Jewellery (Arnoldsche Art Publishers, 2013) Morten Andenæs: Skyldfolk (Teknisk Industri, 2013) og Sigurd Bronger : Laboratorium Mechanum (Arnoldsche Art Publishers, 2011). I 2015 var Gali redaktør for jubileumsboken Kampen med materialet - Norske Kunsthåndverkere i 40 år (Norske Kunsthåndverkere, 2015) og i 2017 var han redaktør og forfatter for boken Fornebu kunst (FADE og Kunstforum, 2017).  

Sammen med forfatter, kritiker, musiker og kurator Bjørn Hatterud, ble Gali i 2018 oppnevnt som kurator av KORO (Kunst i Offentlig Rom) for prosjektet "Nordnorsk Lærdom" på Institutt for Lærerutdanning og Pedagogikk (ILP) på UiT Norges arktiske universitet i Tromsø. Med utgansgpunkt i ILPs forhistorie som den tidligste lærerutdanningen i Norge, og med utgangspunkt i Tromsø som en mangefassetert by, var kuratorenes uttalte ambisjon "at kunsten skal vise til lærerutdanningens forhistorie og fungere som en påminnelse om at generasjoner har dratt lærdom fra nord. Videre har de hatt som ønske å realisere kunstverk som formidler og synliggjør taus kunnskap, muntlig overlevering av urfolkshistorie, gammel håndverkstradisjon og lokale, folkelige erfaringer." Bygget som er tegnet av Filter arkitekter AS, åpnet i august 2020 og inneholder kunstverk av Tanya Busse, Bjørn Båsen, Lars Korff Lofthus, Alexander Rishaug, Gjert Rognli, Tegson, Mary Ailonieida Sombán Mari, Solveig Ovanger, Joar Nango og niilas helander.  

Fra mars 2020 har Gali vært ansatt av Oslobiennalen som kommunikasjonsansvarlig.  

André Gali har bakgrunn fra Universitetet i Oslo, hvor han studerte teatervitenskap og skrev en masteroppgave om Andy Warhols iscenesettelse av seg selv (Andy Warhol Superstar – om kunstnermyten, media og den maskinelle teatralitet, 2005).

Siden 2009 har Gali vært medlem i Norsk Kritikerlag, hvor han satt i arbeidsutvalget for kunstseksjonen (2009-2012) og var medlem av styret (2009-2011).  

Gali er medeier av Kunstforum og medlem av styret. Gali er også medlem av styret i det stavangerbaserte nettidsskriftet Contemporary Art Stavanger.   

I 2009 var Gali del av nominasjonskomiteen til Einar Granums Kunststipend og var med å nominere performance- og videokunstneren Lars Brekke, som fikk prisen det året.

Referanser

Eksterne lenker 
 Galis nettsider
Høyt og lavt i kunstfeltet - Kunstavisen Podcast
Intervju med Gali i Kritkkportalen
Skal speile Tromsøs mangfold - intervju i forbindelse med Nordnorsk Lærdom på ILP
Artikler på Kunstkritikk.no
Artikler på Kunstforums nettside

Norske journalister
Norske fotografer